dákṣiṇena védiṃ dákṣiṇā úpatiṣṭhante só 'greṇa śā́lāṃ tíṣṭhannabhímantrayate rūpéṇa vo rūpamabhyā́gāmíti ná ha vā ágre paśávo dā́nāya cakṣamire tè 'panidhā́ya svā́ni rupā́ṇi śárīraiḥ pratyúpātiṣṭhanta tā́netáddevāḥ svaírevá rūpaíryajñasyā́rdhādúpāyaṃste svā́ni rūpā́ṇi jānānā́ abhyávāyaṃsté rātámanasó 'laṃ dā́nāyābhavaṃstátho evaìnāneṣá etatsvaírevá rūpaíryajñasyā́rdhādúpaiti te svā́ni rūpā́ṇi jānānā́ abhyávāyanti té rātámanasó 'laṃ dā́nāya bhavanti